ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Ιουλίου 1985

περί τροποποιήσεως της απόφασης 77/711/ΕΟΚ περί προσδιορισμού των περιοχών στις οποίες δεν εφαρμόζεται η εισφορά συνυπευθυνότητος που έχει καθορισθεί στον τομέα του γάλακτος και των γαλακτομικών προϊόντων

(Το κείμενο στην ισπανική γλώσσα είναι το μόνο αυθεντικό)

(86/397/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διερεύνυση των αγορών στον τομέα του γάλακτος και των γαλακτομικών προϊόντων (1), όπως τροποποιήθηκε τελευταία από τον κανονισμό (ΕΟΚ) 1338/86 (2). και ιδίως το άρθρο 6,

Εκτιμώντας:

ότι, σύμφωνα με το άρθρο 1 παράγραφος 4 του κανονισμού (ΕΟΚ) αριθ. 1822/77 της Επιτροπής της 5ης Αυγούστου 1977 περί των λεπτομερειών εφαρμογής για την είσπραξη της εισφοράς συνυπευθυνότητος που έχει θεσπισθεί στον τομέα του γάλακτος και των γαλακτομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1374/86 (4), η εισφορά αυτή δεν εφαρμόζεται στο γάλα που πωλείται από παραγωγό σε γαλακτοκομείο, το οποίο βρίσκεται σε περιοχή όπου, κατά το έτος 1976, η μέση ημερήσια παραδιδόμενη από τους παραγωγούς ποσότητα γάλακτος ήταν μικρότερη των 10 χιλιογράμμων για κάθε παραγωγό· ότι οι περιοχές που δύναται να ληφθούν υπόψη για την εφαρμογή της διατάξεως αυτής είναι εκείνες που καθορίζονται στο άρθρο 4 παράγραφος 3 στοιχείο α) της οδηγίας 72/280/ΕΟΚ του Συμβουλίου της 31ης Ιουλίου 1972 περί των στατιστικών ερευνών που πρέπει να πραγματοποιηθούν από τα κράτη μέλη σχετικά με το γάλα και τα γαλακτομικά προϊόντα (5), όπως τροποποιήθηκε τελευταία από την οδηγία 81/86/ΕΟΚ (6)·

ότι οι πληροφορίες που έχουν χορηγηθεί από την Ισπανία και τα στατιστικά στοιχεία που διαθέτει η Επιτροπή δείχνουν ότι οι ανωτέρω όροι για την εφαρμογή της εισφοράς πληρούνται σε αυτό το κράτος μέλος κατά την έννοια της οδηγίας 72/280/ΕΟΚ στην περιφέρεια της Γαλικίας: ότι, ως εκ τούτου, πρέπει να συμπληρωθεί η απόφαση 77/711/ΕΟΚ της Επιτροπής (7)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτομικών Προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 77/711/ΕΟΚ συμπληρώνεται από την ακόλουθη ένδειξη:

«Ισπανία: Galicia»

Άρθρο 2

Η παρούσα απόφαση ισχύει από την 1η Μαρτίου 1986.

Άρθρο 3

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 25 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 131 της 26. 5. 1977, σ. 6.

(2) ΕΕ αριθ. L 119 της 8. 5. 1986, σ. 27.

(3) ΕΕ αριθ. L 203 της 9. 8. 1977, σ. 1.

(4) ΕΕ αριθ. L 120 της 8. 5. 1986, σ. 32.

(5) ΕΕ αριθ. L 179 της 7. 8. 1972, σ. 2.

(6) ΕΕ αριθ. L 77 της 22. 3. 1981, σ. 29.

(7) ΕΕ αριθ. L 292 της 16. 11. 1977, σ. 15.
Αριθ.L216/18 ΕπίσημηΕφημερίδατωνΕυρωπαϊκωνΚοινοτήτων 5.8.86
ΑΠΟΦΑΣΗ ΤΟΥΣΥΜΒΟΥΛΙΟΥ
της14ηςΙουλίου1986
γιατησύναψητηςσυντονιστικής συμφωνίαςΚοινότητας—CΟSΤμεταξύτηςΕυρωπαϊκής
ΟικονομικήςΚοινότηταςκαιτηςΔημοκρατίαςτηςΦινλανδίας,τουΒασιλείουτηςΝορβηγίας,
τουΒασιλείουτηςΣουηδίας,τηςΕλβετικήςΣυνομοσπονδίας καιτηςΟμοσπονδιακής Σοσια­
λιστικήςΔημοκρατίαςτηςΓιουγκοσλαβίας σχετικάμετησυντονισμένη δράσηστοντομέατης
φυτοκαλλιέργειαςinvitro(δράσηCΟSΤ87)
(86/359/EOK)
ότιησυμφωνίαπρέπειναεγκριθεί,
ΑΠΟΦΑΣΙΖΕΙ :
Άρθρο1
Ησυντονιστική συμφωνίαΚοινότητας—CΟSΤμεταξύτης
ΕυρωπαϊκήςΟικονομικήςΚοινότηταςκαιτηςΔημοκρατίας
τηςΦινλανδίας ,τουΒασιλείουτηςΝορβηγίας,τουΒασιλείου
τηςΣουηδίας,τηςΕλβετικήςΣυνομοσπονδίας καιτηςΟμο­
σπονδιακήςΣοσιαλιστικής Δημοκρατίας τηςΓιουγκοσλα­
βίαςσχετικάμεσυντονισμένη δράσηστοντομέατηςφυτο­
καλλιέργειαςinvitro(δράσηCΟSΤ87)εγκρίνεταιεξονόμα­
τοςτηςΚοινότητας .
Τοκείμενοτηςσυμφωνίαςεπισυνάπτεται στηνπαρούσα
απόφαση.ΤΟΣΥΜΒΟΥΛΙΟ ΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας ,
τοσχέδιοαπόφασηςπουυπέβαλεηΕπιτροπή,
Εκτιμώντας :
ότιτοΣυμβούλιο,μετηναπόφασήτου85/195/EOK(J),
θέσπισεπολυετέςπρόγραμμαερευνητικήςδράσηςτηςΕυρω­
παϊκήςΟικονομικήςΚοινότηταςστοντομέατηςβιοτεχνολο­
γίας(1985—1989),τοοποίοπεριλαμβάνει συντονισμένες
ενέργειεςγιατηφυτοκαλλιέργεια invitro
ότιτοάρθρο7παράγραφος 1τηςαπόφασης85/195/EOK
προβλέπειότιηΚοινότηταμπορείνασυνάπτεισυμφωνίεςμε
κράτηπουδενείναιμέλητηςαλλάσυμμετέχουν στην
ευρωπαϊκήσυνεργασίαστοντομέατηςεπιστημονικής και
τεχνικήςέρευνας(CΟSΤ),μεσκοπότηνεξασφάλισησυνερ­
γασίαςμεταξύτωνσυντονισμένων κοινοτικώνσχεδίωνδρά­
σηςγιατηφυτοκαλλιέργεια invitroκαιτωνσυναφών
προγραμμάτων τωνκρατώναυτών
ότιτοάρθρο7παράγραφος 2τηςενλόγωαπόφασης
εξουσιοδοτείτηνΕπιτροπήναδιαπραγματευθεί τιςενλόγω
συμφωνίες
ότι,δυνάμειτουενλόγωάρθρου7παράγραφος 2,ηΕπιτροπή
διαπραγματεύθηκε συμφωνίαμετηΦινλανδία,τηΝορβηγία,
τηΣουηδία,τηνΕλβετίακαιτηΓιουγκοσλαβίαΑρθρο2
ΟπρόεδροςτουΣυμβουλίουπροβαίνειστηγνωστοποίηση
πουπροβλέπειτοάρθρο6παράγραφος 2τηςσυμφω­
νίας(2).
Βρυξέλλες,14Ιουλίου1986.
ΓιατοΣυμβούλιο
ΟΠρόεδρος
Μ.JΟΡLΙΝG
(2)Ηημερομηνίαέναρξηςισχύοςτηςσυμφωνίαςθαδημοσιευθείστην
ΕπίσημηΕφημερίδατωνΕυρωπαϊκώνΚοινοτήτωναπότηΓενική
ΓραμματείατουΣυμβουλίου . (>)ΕΕαριθ.L83της25.3.1985,σ.1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 24ης Ιουνίου 1986

για την έγκριση τροποποίησης του προγράμματος σχετικά με τη μεταποίηση του κρέατος, τομέας των σφαγείων κοπής κρεάτων και της αξιοποίησης των παραπροϊόντων σφαγείου στη Γαλλία, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γαλλική γλώσσα είναι το μόνο αυθεντικό)

(86/335/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας(1), όπως τροποποιήθηκε τελευταία από τον κανονοισμό (ΕΟΚ) αριθ. 3827/85 (2), και ιδίως το άρθρο 5,

Εκτιμώντας:

ότι, στις 24 Ιανουαρίου 1986, η γαλλική κυβέρνηση ανακοίνωσε τροποποίηση του προγράμματος σχετικά με τη μεταποίηση του κρέατος, το οποίο εγκρίθηκε με την απόφαση 80/397/ΕΟΚ της Επιτροπής (3), και ότι παρέσχε συμπληρωματικά στοιχεία στις 24 Απριλίου 1986·

ότι η τροποποίηση του εν λόγω προγράμματος περιορίζεται στις επενδύσεις που προορίζονται για τον εκσυγχρονισμό, την ορθολογική οργάνωση και τη συγκέντρωση του δυναμικού που αφορά τη σφαγή, την κοπή και την αξιοποίηση των παραπροϊόντων σφαγείου κρεάτων μόσχων, χοίρων, προβάτων, αιγών και ίππων και ότι όλες αυτές οι επενδύσεις θα πρέπει επίσης να συμβάλουν στη βελτίωση της κατάστασης του εν λόγω τομέα καθώς και στην αξιοποίησή του· ότι οι ενέργειες αυτές συνθέτουν, κατά συνέπεια, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι οι επενδύσεις που αφορούν τον εκσυγχρονισμό, την ορθολογική οργάνωση και τη συγκέντρωση των δυνατοτήτων σφαγής δύνανται να γίνουν αποδεκτές και ότι οι επενδύσεις για την αξιοποίηση των παραπροϊόντων δύνανται να γίνουν αποδεκτές επίσης, εφόσον πρόκειται για προϊόντα του παραρτήματος ΙΙ της συνθήκης·

ότι η τροποποίηση περιλαμβάνει επαρκή ποσότητα των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, αποδεικνύοντας ότι οι στόχοι του άρθρου 1 του εν λόγω κανονισμού δύνανται να επιτευχθούν στον προαναφερθέντα τομέα· ότι η προθεσμία που έχει καθοριστεί για την πραγματοποίηση της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η τροποποίηση του προγράμματος σχετικά με τη μεταποίηση του κρέατος, τομέας σφαγής, κοπής κρεάτων και αξιοποίησης των παραπροϊόντων, η οποία ανακοινώθηκε στις 24 Ιανουαρίου 1986 και συμπληρώθηκε στις 24 Απριλίου 1986 από τη γαλλική κυβέρνηση, σύμφωνα με τον κανονισμό (ΕΟΚ) αριθ. 355/77, εγκρίνεται.

Άρθρο 2

Ηπαρούσα απόφαση απευθύνεται στη Γαλλική Δημοκρατία.

Βρυξέλλες, 24 Ιουνίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 372 της 31. 12. 1985, σ. 1.

(3) ΕΕ αριθ. L 97 της 15. 4. 1980, σ. 46.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Ιουνίου 1986

σχετικά με την έγκριση προσθήκης στο πρόγραμμα που αφορά τη μεταποίηση και τη θέση σε εμπορία σκληρού σίτου στην Ιταλία σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(86/328/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε από τον κανονισμό (ΕΟΚ) αριθ. 3827/85 (2), και ιδίως το άρθρο 5,

Εκτιμώντας:

ότι, στις 26 Δεκεμβρίου 1985, η ιταλική κυβέρνηση ανακοίνωσε την προσθήκη του προγράμματος που είχε εγκριθεί με την απόφαση 82/360/ΕΟΚ της Επιτροπής (3) σχετικά με τη μεταποίηση και τη θέση σε εμπορία σκληρού σίτου στην Ιταλία·

ότι, σύμφωνα με τον εν λόγω κανονισμό (ΕΟΚ) αριθ. 355/77, η προαναφερθείσα προσθήκη αποσκοπεί στη δημιουργία και στον εκσυγχρονισμό εγκαταστάσεων αποθεματοποίησης σκληρού σίτου με σκοπό τη βελτίωση της ποιότητας των σιτηρών καθώς και την πλέον εξισορροπημένη κατανομή των εγκαταστάσεων αυτών στην επικράτεια καθώς και τη βελτίωση του εισοδήματος των παραγωγών· ότι, ως εκ τούτου, αποτελεί συνέχιση του προγράμματος κατά την έννοια του άρθρου 2 του κανονισμού (ΕΟΚ) αριθ. 355/77·

ότι, δεδομένων των ελλείψεων δυναμικού αποθεματοποίησης, οι επενδύσεις για την αποθεματοποίηση σκληρού σίτου είναι απαραίτητες στην Ιταλία και, ως εκ τούτου, είναι δυνατό να γίνουν αποδεκτές· ότι, αντίθετα, οι επενδύσεις που συνδέονται με την άλεση του σκληρού σίτου δεν είναι δυνατόν, για λόγους διάρθρωσης των αγορών, να ληφθούν υπόψη· ότι οι επενδύσεις που αφορούν την παρασκευή προϊόντων εκτός του παραρτήματος ΙΙ δεν μπορούν να γίνουν αποδεκτές·

ότι η προσθήκη του προηγουμένου προγράμματος περιέχει επαρκή ποσότητα δεδομένων που αναφέρονται στο άρθρο 3 του κανονισμού (ΕΟΚ) αριθ. 355/77, που δείχνουν ότι ο στόχοι του άρθρου 1 του εν λόγω κανονισμού είναι δυνατό να επιτευχθούν στον σχετικό τομέα· ότι η προθεσμία που καθορίστηκε για την έναρξη ισχύος της εν λόγω προσθήκης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στη παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η προσθήκη του προγράμματος που αφορά τη μεταποίηση και τη θέση σε εμπορία σκληρού σίτου στην Ιταλία, που ανακοινώθηκε από την ιταλική κυβέρνηση στις 26 Δεκεμβρίου 1986, σύμφωνα με τον κανονισμό (ΕΟΚ) αριθ. 355/77.

Άρθρο 2

Ηπαρούσα απόφαση απευθύνεται στην Ιταλική Δημοκρατία.

Βρυξέλλες, 23 Ιουνίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 130 της 16. 5. 1985, σ. 1.

(3) ΕΕ αριθ. L 159 της 10. 6. 1982, σ. 39.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Απριλίου 1986

σχετικά με τις εγκαταστάσεις του Καναδά, από τις οποίες τα κράτη μέλη μπορούν να επιτρέπουν την εισαγωγή νωπών κρεάτων

(86/269/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 4 παράγραφος 1,

Εκτιμώντας:

ότι, για να μπορούν να λάβουν άδεια να εξάγουν νωπά κρέατα στην Κοινότητα, οι εγκαταστάσεις που βρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται στην οδηγία 72/462/ΕΟΚ·

ότι ο Καναδάς διαβίβασε, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατόλογο των εγκαταστάσεων που έχουν εγκριθεί για εξαγωγές στην Κοινότητα·

ότι η περίπτωση των εγκαταστάσεων αυτών, όπως έδειξε επιτόπιος κοινοτικός έλεγχος, πρέπει να επανεξεταστεί με βάση τις συμπληρωματικές πληροφορίες σχετικά με το επίπεδο υγιεινής τους και τις δυνατότητες ταχείας προσαρμογής τους στην κοινοτική ρύθμιση·

ότι, στο μεταξύ, και για να μην διακοπούν απότομα τα ρεύματα των συναλλαγών που υπάρχουν, οι εγκαταστάσεις αυτές μπορούν προσωρινά να έχουν τη δυνατότητα να συνεχίσουν τις εξαγωγές των νωπών κρεάτων στα κράτη μέλη που είναι διατεθειμένα να τα δεχτούν·

ότι πρέπει, κατά συνέπεια, να επανεξεταστεί η παρούσα απόφαση και, στην ανάγκη, να τροποποιηθεί, σε συνάρτηση με τα μέτρα που έχουν ληφθεί για το σκοπό αυτό και τις βελτιώσεις που έχουν πραγματοποιηθεί·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη μπορούν να συνεχίσουν να επιτρέπουν, μέχρι τις 31 Ιανουαρίου 1987, τις εισαγωγές νωπών κρεάτων που προέρχονται από εγκαταστάσεις που έχουν προταθεί επίσημα από τις αρχές του Καναδά στις 19 Δεκεμβρίου 1985, κατ' εφαρμογή του άρθρου 4 παράγραφος 3 της οδηγίας 72/462/ΕΟΚ, εκτός αν έχει ληφθεί γι' αυτές αντίθετη απόφαση, σύμφωνα με το άρθρο 4 παράγραφος 1 της εν λόγω οδηγίας, πριν από την 1η Φεβρουαρίου 1987.

Ο κατάλογος των εγκαταστάσεων διαβιβάζεται από την Επιτροπή στα κράτη μέλη.

Άρθρο 2

Η παρούσα απόφαση εφαρμόζεται από την 1η Ιουλίου 1986.

Άρθρο 3

Η παρούσα απόφαση επανεξετάζεται και, ενδεχομένως, τροποποιείται πριν από την 1η Φεβρουαρίου 1987.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 14 Απριλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 362 της 31. 12. 1985, σ. 8.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Μαΐου 1986

για την έγκριση της προσαρμογής του ειδικού προγράμματος για την περιοχή Friuli-Venezia-Giulia σχετικά με την ανάπτυξη της παραγωγής βοείου, προβείου και αιγείου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(86/287/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 περί θεσπίσεως κοινής δράσεως για την προσαρμογή και τον εκσυγχρονισμό της διαρθρώσεως της παραγωγής βοείου, προβείου και αιγείου κρέατος στην Ιταλία (1), και ιδίως το άρθρο 2 παράγραφος 3, όπως τροποποιήθηκε τελευταία από τον κανονισμό (ΕΟΚ) αριθ. 797/85 (2),

Εκτιμώντας:

ότι η ιταλική κυβέρνηση κοινοποίησε, στις 20 Ιανουαρίου 1986, την προσαρμογή του ειδικού προγράμματος για την περιοχή Friuli-Venezia-Giulia σχετικά με την ανάπτυξη της παραγωγής βοείου, προβείου και αιγείου κρέατος·

ότι αυτή η προσαρμογή του προγράμματος ανταποκρίνεται στις προϋποθέσεις και στους στόχους του κανονισμού (ΕΟΚ) αριθ. 1944/81·

ότι ο δικαιούχος πρέπει να έχει επαρκή επαγγελματική ικανότητα, σύμφωνα με το άρθρο 2 παράγραφος 1 στοιχείο β) του κανονισμού (ΕΟΚ) αριθ. 797/85·

ότι οι όροι χορήγησης των ενισχύσεων στις επενδύσεις στον τομέα της γαλακτοκομικής παραγωγής πρέπει να είναι σύμφωνοι προς το άρθρο 3 παράγραφος 3 του κανονισμού (ΕΟΚ) αριθ. 797/85·

ότι η πρόσθετη πριμοδότηση που προβλέπεται στο άρθρο 3 παράγραφος 1 στοιχείο ε) του κανονισμού (ΕΟΚ) αριθ. 1944/81 περιορίζεται σε έναν αριθμό αγελάδων, από 3 κατά κατώτατο όριο έως 20 κατ' ανώτατο όριο, ανεξάρτητα από τη νομική φύση των εκμεταλλεύσεων·

ότι οι ενισχύσεις για την κατασκευή σταύλων στις εκμεταλλεύσεις που δεν υποβάλλουν σχέδιο βελτίωσης, κατά την έννοια του άρθρου 3 παράγραφος 1 στοιχείο α) του κανονισμού (ΕΟΚ) αριθ. 1944/81, πρέπει να είναι σύμφωνες με το άρθρο 8 παράγραφος 2 του κανονισμού (ΕΟΚ) αριθ. 797/85·

ότι ζητήθηκε η γνώμη της επιτροπής του ΕΓΤΠΕ για τα δημοσιονομικά θέματα·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η προσαρμογή του ειδικού προγράμματος για την περιοχή Friuli-Venezia-Giulia σχετικά με την ανάπτυξη της παραγωγής βοείου, προβείου και αιγείου κρέατος, η οποία κοινοποιήθηκε στις 20 Ιανουαρίου 1986 από την ιταλική κυβέρνηση σύμφωνα με τον κανονισμό (ΕΟΚ) αριθ. 1944/81.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 27 Μαΐου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 197 της 20. 7. 1981, σ. 27.

(2) ΕΕ αριθ. L 93 της 30. 3. 1985, σ. 1.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Απριλίου 1986

για την έγκριση τροποποίησης του προγράμματος σχετικά με τη βελτίωση των όρων μεταποίησης των οπωροκηπευτικών στις Κάτω Χώρες, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στην ολλανδική γλώσσα είναι το μόνο αυθευντικό)

(86/165/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 1247/85 (2), και ιδίως το άρθρο 5,

Εκτιμώντας:

ότι, στις 20 Φεβρουαρίου 1985, η κυβέρνηση των Κάτω Χωρών ανακοίνωσε μια τροποποίηση του προγράμματος που εγκρίθηκε με την απόφαση 80/673/ΕΟΚ της Επιτροπής (3) σχετικά με τη βελτίωση των συνθηκών μεταποίησης των οπωροκηπευτικών· ότι παρέσχε συμπληρωματικά στοιχεία στις 14 Μαΐου και 4 Ιουνίου 1985·

ότι η τροποποίηση του εν λόγω προγράμματος καλύπτει τις επενδύσεις που προορίζονται για αναδιοργάνωση, χωρίς να αυξάνουν καθόλου οι δυνατότητες παραγωγής, για τον περιορισμό του εποχιακού χαρακτήρα της παραγωγής, για τα νεωτεριστικά σχέδια, και ότι όλες αυτές οι επενδύσεις συμβάλλουν επίσης στη βελτίωση της κατάστασης στον εν λόγω τομέα και την αξιοποίησή του· ότι αποτελούν επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι οι επενδύσεις που αφορούν τον τεχνολογικό νεωτερισμό και προορίζονται για την ορθολογική οργάνωση της μεταποίησης μπορεί να εγκριθούν· ότι αντίθετα οι επενδύσεις για την παρασκευή προϊόντων εκτός του παραρτήματος ΙΙ ή νέων προϊόντων, που δεν έχουν ακόμη αναγνωρισθεί, δεν μπορούν να εγκριθούν·

ότι η τροποποίηση περιλαμβάνει αρκετά από τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 (εκτός των επενδύσεων που αναφέρθηκαν προηγουμένως) και αποδεικνύει ότι οι στόχοι του άρθρου 1 του εν λόγω κανονισμού μπορούν να επιτευχθούν στον προαναφερόμενο τομέα· ότι η προθεσμία για την εφαρμογή της τροποποίησης δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής επί των Διαρθρώσεων της Γεωργίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η τροποποίηση του προγράμματος σχετικά με τη βελτίωση των συνθηκών μεταποίησης των οπωροκηπευτικών, που ανακοίνωσε η ολλανδική κυβέρνηση στις 20 Φεβρουαρίου 1985 και την συμπλήρωσε στις 14 Μαΐου και 4 Ιουνίου 1985 σύμφωνα με τον κανονισμό (ΕΟΚ) αριθ. 355/77, εγκρίνεται.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 9 Απριλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 130 της 16. 5. 1985, σ. 1.

(3) ΕΕ αριθ. L 185 της 18. 7. 1980, σ. 42.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 25ης Μαρτίου 1986

για την τροποποίηση του καθεστώτος που προβλέπεται από τον κανονισμό (ΕΟΚ) αριθ. 3420/83 του Συμβουλίου και εφαρμόζεται στα κράτη της Μπενελούξ, στη Γαλλία και στην Ιταλία, απέναντι στη Λαϊκή Δημοκρατία της Κίνας

(Τα κείμενα στη γαλλική, ιταλική και ολλανδική γλώσσα είναι τα μόνα αυθεντικά)

(86/159/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (1), και ιδίως το άρθρο 9 παράγραφος 1,

Εκτιμώντας:

ότι ο κανονισμός (ΕΟΚ) αριθ. 3420/83 καθόρισε τον κατάλογο των προϊόντων καταγωγής χωρών κρατικού εμπορίου, των οποίων η θέση σε ελεύθερη κυκλοφορία εντός των κρατών μελών υπόκειται σε ποσοτικούς περιορισμούς·

ότι η μεικτή επιτροπή που έχει συσταθεί με τη συμφωνία της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας της 21ης Μαΐου 1985 (2) συνεδρίασε στο Πεκίνο στις 6 και 7 Μαρτίου 1986 και ότι, μέτα το πέρας των εργασιών της, πρότεινε, μεταξύ άλλων μέτρων, την κατάργηση των ποσοτικών περιορισμών στη θέση σε ελεύθερη κυκλοφορία σε ορισμένα κράτη μέλη των προϊόντων καταγωγής Κίνας·

ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3420/83, οι κυβερνήσεις των χωρών της Μπενελούξ, της Γαλλίας και της Ιταλίας πληροφόρησαν τα άλλα κράτη μέλη και την Επιτροπή ότι κρίνουν ότι πρέπει να τροποποιηθεί, βάσει του εν λόγω κανονισμού, το καθεστώς εισαγωγής που εφαρμόζεται στην Μπενελούξ, στη Γαλλία και στην Ιταλία απέναντι στην Κίνα· ότι, μετά από εξέταση των διαφόρων στοιχείων των μέτρων που προτείνονται από τη Μεικτή Επιτροπή, πρέπει να δοθεί σχετική συνέχεια, λαμβάνοντας κυρίως υπόψη το άρθρο 5 παράγραφος 2 της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι ποσοτικοί περιορισμοί στη θέση σε ελεύθερη κυκλοφορία στα κράτη μέλη των προϊόντων καταγωγής Λαϊκής Δημοκρατίας της Κίνας, που αναφέρονται στο παράρτημα, καταργούνται.

Άρθρο 2

Η παρούσα απόφαση απευθύνεται στο Βασίλειο του Βελγίου, στο Βασίλειο των Κάτω Χωρών, στο Μεγάλο Δουκάτο του Λουξεμβούργου, στη Γαλλική Δημοκρατία και στην Ιταλική Δημοκρατία.

Άρθρο 3

Η παρούσα απόφαση αρχίζει να ισχύει την 1η Απριλίου 1986.

Βρυξέλλες, 25 Μαρτίου 1986.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 346 της 8. 12. 1983, σ. 6.

(2) ΕΕ αριθ. L 250 της 19. 9. 1985, σ. 2.

ΠΑΡΑΡΤΗΜΑ

1.2.3.4 // // // // // Κράτος μέλος

// Κλάση

του κοινού

δασμολογίου

// Κώδικας

NIMEXE (1984)

// Περιγραφή εμπορευμάτων

// // // // // Μπενελούξ // 64.02 ex Β // 64.02-ex 61

ex 69

// Υποδήματα με το πάνω μέρος από υφαντικές ύλες, για άνδρες και παιδιά // // 85.01 ex Α // 85.01-01 // // Γαλλία // 50.09 // 50.09-01 έως 80 // // // 59.17 Β Ι // 59.17-21 // // Ιταλία // 81.04 ex Ι // 81.04-52 // // // // 81.04-53 // // // // //